

**Қазақстан Республикасы Үкіметінің 2007 жылғы 30 маусымдағы N 561 қаулысына өзгерістер мен толықтырулар енгізу туралы**

***Күшін жойған***

Қазақстан Республикасы Үкіметінің 2009 жылғы 16 наурыздағы N 331 Қаулысы. Күші жойылды - Қазақстан Республикасы Үкіметінің 2010 жылғы 20 шілдедегі N 745 Қаулысымен

      Ескерту. Күші жойылды - ҚР Үкіметінің 2010.07.20 N 745 (қолданысқа енгізілу тәртібін 4-т. қараңыз) Қаулысымен.

      Қазақстан Республикасының Үкіметі **Қ АУЛЫ ЕТЕДІ:**   
      1. "Жеке және заңды тұлғаларға көрсетілетін мемлекеттік қызметтердің тізілімін бекіту туралы" Қазақстан Республикасы Үкіметінің 2007 жылғы 30 маусымдағы N 561 қаулысына (Қазақстан Республикасының ПҮАЖ-ы, 2007 ж., N 23, 266-құжат) мынадай өзгерістер мен толықтырулар енгізілсін:   
      көрсетілген қаулымен бекітілген Жеке және заңды тұлғаларға көрсетілетін мемлекеттік қызметтердің тізілімінде:   
      "Жеке тұлғаларды, азаматтарды, азаматтығы жоқ адамдарды, шетелдік азаматтарды тіркеу" деген 1-бөлімде:   
      реттік нөмірі 4-жолдың 2-бағанында "қайтадан куәлік" деген сөздер "қайтадан куәліктер немесе анықтамалар" деген сөздермен ауыстырылсын;   
      "Кәсіпкерлердің заңды және жеке тұлғаларын тіркеу" деген 2-бөлімде:   
      мынадай мазмұндағы реттік нөмірі 38-1-жолмен толықтырылсын:   
"

|  |  |  |  |  |
| --- | --- | --- | --- | --- |
| 38-1 | Айырбастау пунктінің тіркеу куәлігін беру | Заңды тұлғалар | ҰБ | Аумақтық филиалдар |

";

      "Заңды және жеке тұлғалардың мүліктерін тіркеу" деген 3-бөлімде:   
      реттік нөмірлері 70, 71, 73-жолдарда:   
      2-бағандағы "ресімдеу" деген сөз "беру" деген сөзбен ауыстырылсын;   
      5-бағандағы "жер қатынастары басқармалары," деген сөздерден кейін "аудандардың және" деген сөздермен толықтырылсын;   
      реттік нөмірі 72-жолда:   
      2-бағанда:   
      "ресімдеу" деген сөз "беру" деген сөзбен ауыстырылсын;   
      "өтеусіз" деген сөз "өтемін төлеп" деген сөздермен ауыстырылсын;   
      5-бағандағы "жер қатынастары басқармалары," деген сөздерден кейін "аудандардың және" деген сөздермен толықтырылсын;   
      "Әлеуметтік қорғау" деген 4-бөлімде:   
      реттік нөмірі 87-жолда:   
      2-бағандағы "Мүгедектер" деген сөздің алдынан "Жалғызілікті, сондай-ақ жалғыз тұратын қарттарға және" деген сөздермен толықтырылсын;   
      5-баған мынадай редакцияда жазылсын:   
      "Аудан (облыстық маңызы бар қала) әкімі, аудандық маңызы бар қала, қаладағы аудан, кент, ауыл (село), ауылдық (селолық) округ әкімі";   
      реттік нөмірі 92-жолдың 5-бағанындағы "департаменттері/ басқармалары" деген сөздер "басқармалары" деген сөзбен ауыстырылсын;   
      "Анықтамалар беру" деген 5-бөлімде:   
      мынадай мазмұндағы реттік нөмірлері 113-1 және 113-2-жолдармен толықтырылсын:   
"

|  |  |  |  |  |
| --- | --- | --- | --- | --- |
| 113-1 | Валюталық операция туралы хабарлама куәлік беру | Заңды және жеке тұлғалар | ҰБ | Орталық аппарат және аумақтық филиалдар |
| 113-2 | Валюталық операция туралы тіркеу куәлігін беру | Заңды және жеке тұлғалар | ҰБ | Аумақтық филиалдар |

";

      реттік нөмірі 114-жолда:   
      2-бағандағы "Қосалқы" деген сөздің алдынан "Жеке" деген сөзбен толықтырылсын;   
      5-бағандағы "облыстық маңызы бар қалалардың ауыл шаруашылығы бөлімдері" деген сөздерден кейін ", аудандық маңызы бар қалалардың әкімдері" деген сөздермен толықтырылсын;   
      реттік нөмірлері 115 және 116-жолдар алып тасталсын;   
      реттік нөмірі 124-жолда:   
      2-баған мынадай редакцияда жазылсын:   
      "Қайтыс болу туралы дәрігердің куәлігін беру".   
      2. Осы қаулы қол қойылған күнінен бастап қолданысқа енгізіледі және ресми жариялануға тиіс.

*Қазақстан Республикасының*   
*Премьер-Министрі                                     К. Мәсімов*

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК